
REFERAT
Privind participarea Consiliului Local în calitate de coorganizator la manifestarea „Promovarea culturii şi peisajului bănăţean în spaţiul european prin intermediul limbii engleze”, , organizată de Şcoala Generală nr.26
Referitor la solicitarea nr. SC2004 - 020901/ 30.11.2004 a Şcolii Generale nr.26 privind organizarea manifestării „Promovarea culturii şi peisajului bănăţean prin intermediul limbii engleze”, ce se va desfăşura în perioada 16-21 mai la Timişoara.
Proiectul îşi propune promovarea valorilor culturale bănăţene în general, şi timişorene în special, în rândul elevilor şi cadrelor didactice ale şcolii gimnaziale din Lyski, Polonia prin intermediul unor activităţi culturale, de vizitare a unor obiective reprezentative din punct de vedere cultural ale oraşului nostru.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 5.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

